**KIVONAT**

**az Önálló Főiskolai Közalapítvány**

**2016. április 27. napján megtartott**

**kuratóriumi ülésének jegyzőkönyvéből**

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**10/2016. (IV.27.) ÖFKA**

A kuratórium egyhangúan elfogadta, hogy az ÖFKA 2016. április 27. napi kuratóriumi ülésén

* a jegyzőkönyvvezető Torma Jozefina a SZMJV Polgármesteri Hivatal Humán Szolgáltatási Igazgatóságának munkatársa,
* a jegyzőkönyv hitelesítők Szűcs Sándor és dr. Vas Rezső kuratóriumi tagok legyenek.

A kuratórium egyhangúan egyetértett abban, hogy az átmeneti időszakra való tekintettel Torma Jozefina jegyzőkönyvvezető csak elkészíti a jegyzőkönyvet.

A kuratórium egyhangúan felkérte Szabó Péter rektor urat a határozatok - SZMSZ 15. § (4) pontjában szabályozottak szerinti - ÖFKA honlapra történő feltöltésére.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**11/2016. (IV.27.) ÖFKA**

A kuratórium egyhangúan elfogadta az ülés napirendi pontjait az előzetesen kiküldött meghívóval megegyezően:

1. Tájékoztató KJK-t érintő, a tulajdonos által tervezett fejlesztésről.
2. Tájékoztató KJK fenntartó jogának alakulásáról.
3. Tájékoztató a DIGI Távközlési és Szolgáltató Korlátolt Felelősségű Társaság (1134 Budapest, Váci út 35.) a KJF és az ÖFKA közötti bérleti szerződésről.
4. Tájékoztató a KJF fenntartói jogának átadása tárgyában folyó döntés-előkészítési folyamatról.
5. Tájékoztató az ÖFKA tulajdonában levő, a KJF által használt ingóságokról a fenntartói jog átadásával összefüggésben.
6. Tájékoztató az ÖFKA várható költségvetéséről
7. Tájékoztató a KJF költségvetés előkészítéséről.
8. Dr. Petőcz András főiskolai tanári kinevezése.
9. Egyebek, azaz határozatot nem igénylő kérdések.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**12/2016. (IV.27.) ÖFKA**

Az ÖFKA kuratóriuma örömmel veszi tudomásul, hogy a Kodolányi Középiskola a fenntartó szervezet kilététől függetlenül igen jelentős fejlesztésben részesül a székesfehérvári Középiskolai Kampus kialakítása során.

A kuratórium felkéri az elnököt és a Főiskola rektorát, hogy a beruházó és fejlesztést irányító Közgyűléssel és Székesfehérvár Megyei Jogú Város Polgármesteri Hivatalával a fejlesztés érdekében működjön együtt.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**13/2016. (IV.27.) ÖFKA**

A kuratórium tudomásul veszi, hogy a jelenlegi köznevelés-politikai helyzetben a Kodolányi Középiskola fenntartói jogának átadása kockázatokkal járhatna. Megköszöni a Kodolányi János Főiskola rektorának azt az előzetes nyilatkozatot, hogy a Kodolányi Középiskola fenntartói jogát a Főiskola további egy évre - a közoktatási szabályoknak megfelelően - megtartja.

A kuratórium felkéri a rektort, hogy a Főiskola szenátusát erről tájékoztassa és tegyen javaslatot a szenátusnak a 2015. december 16-i, a tárgyra vonatkozó határozat módosításáról.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**14/2016. (IV.27.) ÖFKA**

A kuratórium felhatalmazza az elnököt, hogy ügyvédi ellenjegyzés mellett a DIGI Távközlési és Szolgáltató Kft-vel az ingatlanhasználatról szóló bérleti szerződést aláírja.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**15/2016. (IV.27.) ÖFKA**

Az ÖFKA kuratóriuma tekintettel arra, hogy a mai ülésre nem állt rendelkezésre a megállapodás tervezet, ezért a „Tájékoztató a KJF fenntartói jogának átadása tárgyában folyó döntés-előkészítési folyamatról.” c. napirendi pontot a 2016. május 12-i ülésén fogja megtárgyalni és a megállapodás tervezetet véleményezni.

A kuratórium elnöke a mai napon intézkedik az ÖFKA ülés meghívójának kiküldéséről.

*Az ÖFKA kuratóriuma 6 fő elfogadása, 0 fő ellenvetése és 1 fő tartózkodása mellett az alábbi határozatot hozta.*

**16/2016. (IV.27.) ÖFKA**

A kuratórium megállapítja, hogy valamennyi ingóság nulla értéken van nyilvántartva. Valamennyi ingóságra vonatkozóan igaz, hogy nem csak a könyvelési és számviteli szabályok szerint csökkent az értékük nullára, de műszaki és erkölcsi használati értékük is nullára csökkent a természetes és rendeltetésszerű használat során. A kuratórium felkéri az elnököt, hogy a KJK igazgatójával és a Székesfehérvári Intézményfenntartói Központ igazgatójával vegye fel a kapcsolatot és vizsgálják meg egyes ingóságok újra hasznosításának lehetőségét. A két szervezet által kiválasztott ingóságokat a kuratórium díjtalanul átadja. Erre vonatkozóan a szervezetekkel az elnök aláírhatja a szükséges megállapodást. A fennmaradó ingóságok megsemmisítéséről a kuratórium később, a KJF fenntartói jogának átadását követően dönt.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**17/2016. (IV.27.) ÖFKA**

A kuratórium tudomásul veszi a forrásokról szóló közlést, a teljes költségvetésről májusban a 2015. évi beszámoló ismeretében dönt.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**18/2016. (IV.27.) ÖFKA**

A kuratórium meghallgatta a rektor előzetes tájékoztatását. A KJF költségére vonatkozó döntését a fenntartói jog átadási folyamatának alakulását is figyelembe véve az OFKA májusi ülésén dönt.

*Az ÖFKA kuratóriuma 7 fő elfogadása, 0 fő ellenvetése és 0 fő tartózkodása mellett egyhangúan az alábbi határozatot hozta.*

**19/2016. (IV.27.) ÖFKA**

A kuratórium meghallgatta a rektor javaslatát, megismerte Dr. Petőcz András személyi anyagát. A kuratórium egyhangúan támogatja Dr. Petőcz András főiskolai tanárrá történő kinevezését.

A kivonat készült: Székesfehérvár, 2016. április 27.

A kivonat hiteles:

Fűrész István s.k.

ÖFKA elnöke